Bjorbekk kirke

Bjorbekk kirke ligger på gården Bjorbekk, på Bjorbekk i Arendal kommune, tidligere Øyestad kommune.

Kirken er oppført 1884 i reisverk og kostet 40 000 kr å bygge.Agderpostens Julebilag 2010 Arkitekt var J. C. Reuter. Den ble omtalt som Øiestad kirke da den var ny, i motsetning til Øiestad gamle kirke.

Orgelet er fra 1876 og ble bygget av den dansk-norske orgelbyggeren Claus Jensen etter råd fra datidens kirkemusikalske autoritet, Ludvig Mathias Lindemann. Det ble opprinnelig bygget til Trefoldighetskirken i Arendal, men ble flyttet til Bjorbekk kirke da kirken i Arendal ble revet og erstattet av dagens kirke i 1888. Orglet kostet da 2000 kroner.
Klokkene ble ringt manuelt frem til midten av 1990-tallet, da ble det installert elektronisk klokkeringing, som en av de første i distriktet. Klokkene er like gamle som kirken, og kostet 4 000 kr, en tiendedel av kirkens byggekostnad. De er såpass tunge at det var ringeforbud i en periode, da klokketårnet svaiet ved ringing. Etter forsterkning av tårnet kunne de settes i bruk igjen.

Altertavlen er malt av Leonard Rickhard d.e. i 1934, mens omrammingen ble snekret av Kristoffer Gunstensen da kirken var ny.

17. juni 2025 var det brann i kirketaket etterat det hadde foregått "plastkrymping" som del av vedlikeholdsarbeid. www.agderposten.no/nyheter

 Referanser 

 Litteratur 




 Eksterne lenker 




Kategori:Kirker i Arendal
Kategori:Kulturminner i Arendal
Kategori:Johan Christoff Friedrich Reuter
Kategori:Norske kirker fra 1884
Kategori:Kirker i Arendal prosti
Kategori:Langkirker i Agder og Telemark bispedømme